Kosovë: Përfundon afati për regjistrimin e kandidatëve për zgjedhjet e 17 nëntorit
Autoritetet e ngarkuara me organizimin e zgjedhjeve kanë shprehur shqetësimin për afatin shumë të ngushtë të organizimit të zgjedhjeve
Në orën 17 ka përfunduar afati për regjistrimin e kandidatëve të partive politike që do të marrin pjesë në zgjedhjet e reja parlamentare dhe lokale të caktuara për 17 nëntor. Mazllum Baraliu, kryeshef i Sekretariatit të Komisionit Qendror të Zgjedhjeve u ka bërë thirrje partive politike që të respektojnë këtë afat, meqë edhe ashtu afati për organizimin e zgjedhjeve është tepër i ngushtë dhe do të ketë shumë vështirësi për organizimin e tyre. , tha ai. Zoti Baraliu tha se për pjesëmarrje në zgjedhje janë paraqitur edhe disa parti më të vogla politike serbe, duke u bërë thirrje pjesëtarëve të këtij komuniteti që të bëhen pjesë e këtij procesi. tha zoti Baraliu. Pjesëmarrja e pjesëtarëve të këtij komuniteti në këto zgjedhje ende mbetet e paqartë edhe për shkak të porosive që u dërgohen atyre nga Beogradi. Përfaqësuesit e Këshillit Kombëtar Serb në veriun e Kosovës, të njohur si përfaqësues të vijës së ashpër janë shprehur kundër pjesëmarrjes në zgjedhje, ndërsa drejtuesi i listës serbe për Kosovën Oliver Ivanoviç, thotë se serbët nuk duhet të përsërisin gabimet nga e kaluara dhe të mbesin jashtë institucioneve. thotë Oliver Ivanovic, sipas të cilit vendimin e ka vështirësuar edhe deklarimi kundër pjesëmarrjes në zgjedhje i ministrit serb për Kosovën në qeverinë e Serbisë Sllobodan Samarxhiç. Thirrje për pjesëmarrjen e serbëve në zgjedhje kanë bërë edhe udhëheqësit ndërkombëtarë por edhe ata vendës në Kosovë. Listat e hapura dhe pragu zgjedhor prej 5 përqindësh që paraqesin risi në këto zgjedhje ka bërë që partitë të punojnë në ethe deri në çastet e fundit. Ato më të mëdhatë janë përballur me vështirësi në hartimin e listave të kandidatëve duke bërë përpjekje për të shmangur përplasjet e brendshme, ndërsa partitë e vogla që nuk mund të kalojnë pragun zgjedhor në përpjekje për të siguruar një kulm mbi kokë duke u bashkuar me partitë më të mëdha në koalicione parazgjedhore. Lidhja e këtyre koalicioneve ka zgjatur deri pak orë para afatit të regjistrimit të kandidatëve. Vendimi për mbajtjen e zgjedhjeve të reja është përcjellë me shqetësime për shkak të ndikimit që mund të ushtrojnë ato në procesin e zgjidhjes së statusit politikë të Kosovës. Shefi i Misionit të Kombeve të Bashkuara Joachim Ruecker ka rezervuar të drejtën që të shtyjë zgjedhjet nëse ato bien ndesh me procesin e statusit apo shfrytëzohen si arsye për shtyrjen e tij. Kjo e drejtë ka filluar të përmendet gjithnjë e më shpesh në qarqet politike ndërkombëtare në Kosovë. //rd//